Nichiren - Wikipedia
Japannese Boeddhistiese hervormer
(Aangestuur vanaf Nichiren-Boeddhisme)
Nichiren (日蓮; 6 April 1222 – 21 November 1282) was ’n Boeddhistemonnik wat tydens die Kamakura-tydperk (1185–1333) in Japan gelewe het. Hy het toewyding gepredik aan die Lotus-soetra, wat na bewering Gautama Boeddha se leringe aan die einde van sy lewe bevat, as die enigste manier om verligting te behaal.
’n Skildery van Nichiren (Kuon-ji, Minobu, Yamanashi).
Skool Mahayana, Tendai, Nichiren-Boeddhisme
Gebore 6 April 1222
Oorlede 21 November 1282 (op 60)
Titel Nichiren Shōnin, Nichiren Daishōnin, Nichiren Daibosatsu, Risshō
Nichiren het geglo dié soetra bevat die kern van alle leringe van Gautama Boeddha wat met die wette van oorsaaklikheid (karma) verband hou en lei alle mense sonder onderskeid na verligting. Dié toewyding aan die soetra behels die dreunsing van Namu Myōhō Renge Kyō ("eerbetoon aan die Lotus-soetra"), ’n frase waarna as die daimoku verwys word, as die essensiële beoefening van die leringe.
Nichiren-Boeddhisme sluit verskillende skole in, soos Honmon Butsuryū Shū, Nichiren Shōshū, Nichiren Shū, asook lekebewegings soos Risshō Kōsei Kai en Soka Gakkai. Elk van hulle beweer hulle is die enigste ware volgelinge van hul stigter en het hul eie vertolkings van Nichiren se leringe. Ten spyte van die verskille, deel al die Nichiren-sektes die dreunsing van die daimoku as ’n kernpraktyk.
Hoewel alle Nichiren-skole hom beskou as die reïnkarnasie van die Lotus-soetra se Visistacaritra of Jōgyō Bosatsu, beskou sommige hom as die eintlike Boeddha van sy tyd of selfs tot in ewigheid.
↑ "Introduction: The Life of Nichiren". Nichiren Buddhism Library (Soka Gakkai Dictionary of Buddhism). Soka Gakkai. Besoek op 6 Augustus 2014.
↑ Selecting the right time, A tract by Nichiren the Budda's disciple, Kyotsu Hori (vert.); Sakashita, Jay (red.): Writings of Nichiren Shonin, Doktrine 1, bl. 188, University of Hawai'i Press, 2003, ISBN 0-8248-2733-3
↑ Sainan Kōki Yurai, Kyotsu Hori (vert.); Sakashita, Jay (red.): Writings of Nichiren Shonin, Doktrine 1, University of Hawai'i Press, 2003, ISBN 0-8248-2733-3
↑ Stone, Jaqueline (2003). Nichiren, in: Buswell, Robert E. (red.), Encyclopedia of Buddhism vol. II, New York: Macmillan Reference Lib. ISBN 0028657187, bl. 594
↑ 9,0 9,1 "Nichiren Buddhism". About.com. Besoek op 2012-09-21.
↑ "Superior Practices", The Soka Gakkai Dictionary of Buddhism, 2002.
Wikimedia Commons het meer media in die kategorie Nichiren.
An Illustrated Life Story of Nichiren Daishonin
’n Engelse biografie van Nichiren
Amptelike webtuiste van Soka Gakkai Internasionaal (SGI)
Ontsluit van "https://af.wikipedia.org/w/index.php?title=Nichiren&oldid=1892719#Nichiren-Boeddhisme"
Last edited on 17 Januarie 2019, at 22:10